**Takács Loretta Kata**

Takács Loretta Kata a képzőművészet tanszak oszlopos tagja, helyi országos és nemzetközi versenyek rendszeres résztvevője. Egészségügyi gondjai ellenére szorgalmasan látogatja az órákat, és pozitív életszemléletével mindig jókedvet varázsol az órákon. Társai felnéznek rá, adnak a szavára, a fiatalabb diákok pedig példaképként tekintenek rá mind technikai tudása, mind személyisége miatt. Szorgalmas munkája az eredményein is meglátszik, hiszen az elmúlt tanévben Kisvárda Város Polgármestere, Leleszi Tibor által meghirdetett "Az én húsvétom" című pályázaton különdíjban, a Szeretet hatalma Alapítvány: Mi leszek, ha nagy leszek című pályázatán különdíjban, a Pentel Co.Ltd. japán írószergyártó vállalat által a Japán Külügyminisztérium, a Japán Oktatási, Kulturális, Sport, Tudományos és Műszaki Minisztérium, a Japán Művészeti Szövetség, a Yomiuri Shimbun, a Japán Művészetoktatási Alapítvány közreműködésével, a Biiku Bunka Kyokai (Művészetoktatási Alapítvány) szponzorálásával meghirdetett 53. nemzetközi gyermekrajz pályázatán bronz minősítésben részesült, a Nemzeti Keresztény Ifjúsági Kulturális Központ Jézus és Mózes című pályázatán második fordulóba jutott, a II. Rétköz alkotói pályázaton pedig első helyezést ért el. Loretta a Református Művészeti Iskola mintaadó, példamutató növendéke.